
Novena į šv. Antaną yra šv. Tėvo Klė- 
menco XIII užgirta ir atlaidais apdova- 
nota (kovo 28 d. 1763 m.). Kas laiko šią 
novena, gali įgyti visuotinus atlaidus, tik- 
tai privalo išpildyti sekančias sąlygas: 


1. Per devynias dienas aplankyti baž- 
nyčią ir pasimelsti prie šv. Antano; 

2. Priciti tomis dienomis išpažinties ir 
prūmti šv. Komuniją; Š 

3. Rūpintis sekti šv. Antano žymią- 
sias dorybes, ypatingai jojo nusižemini- 
mą ir skaistybę; 

4. Jeigu išgali, duoti nors mažą išmal- 
dą pavargėliams. 


Novena į Šv. Antaną 


NOVENOS KASDIENINĖ MALDA 


Šventasis Antanai, saugi kenčiančiųjų 
ir vargstančiųjų priebėga, kuris stebuk- 
lingų būdu nurodei visiems, ieškantiems 
tavo užtarymo, eiti prie tavo altoriaus, ir 
užsitikrinti, kad kiekvienas lankytojas, 
Tavęs dievobaimingai maldaująs, pajus 
tavo galingą užtarymą; aš vargdienis nu- 
sidėjėlis, tavo paraginimu sustiprintas, 
ateinu pas Tave, galingasis šventas Anta- 
nai, tvirta viltimi, šaukiuosi tavo pagal- 
bos, tavo patarimo ir tavo palaimos. 

Išmelsk man, meldžiu Tavęs, šios ma- 
lonės (pažymėk savo prašymą ). Bet jeigu 
tai būtų priešinga švenčiausiai Dievo va- 
liai ir mano nemirtingos sielos išganymui, 
išmelsk man kitų Dievo malonių, būtinai 
mano sielos išganymui reikalingų. Per 
Kristų mūsų Viešpatį. Amen. 

Šventasis Antanai, melski už mus. 

Kad būtume verti Kristaus žadėjimų. 

Tėve Mūsų. Sveika Marija. Garbė Die- 
vui Tėvui. 

Šikai 
PIRMA DIENA 
Šventojo Antano Dievo Baimė. 


„Bijok Dievo ir laikykis jo paliepimų, 
nes tai visas žmogus.?' ( Pamoksl. 12, 13). 

Šventas Antanas nuolatos turėjo kūdi- 
kišką baimę prie Dievo. Jisai visuomet 
apie Dievą kalbėdavo karštais žodžiais ir 
be galo sąžiningai pildė jojo įsakymus. 
Šventasis nieko taip nebijojo, kaip nuo- 
dėmės. 

Vieną kartą, kuomet jisai meldėsi baž- 
nyčioje Lisbonoje jam asmeniškai pasiro- 
dė piktoji dvasia, norėdama jijį gundyti. 
Šventas Antanas pašalino piktąja dvasią 
kryžiaus ženklu, savo nykščiu ant marmu- 
r0 grindų šventovėje padarytu, kuris gali- 
ma dar ir šiandie matyti. Jisai dėjo daug 
pastangų, kad pašalintų nuodėmę ir savo 
artymuose. Taip jisai stebuklingai nak- 
lies metu apsireikšdavo daugeliui nusid6- 
įėlių, ragindamas juos, kad pakiltų iš sa- 
vo slaptų nuodėmių, ir palenkdamas juos, 
kad atliktų gerą išpažintį. 

Mąstymas: Ar aš visuomet gyvenu 
Dievo baimėje, rūpindamasis vengti nuo- 
dėmės savo visomis pajėgomis? Deja! 


Ei Es 


Kiek kartų aš prasikaltau Viešpaties Dic- 
vo akyvaizdoje! Gailestingasis Dieve, ta- 
vo malonės padedamas, aš tvirtai pasiža- 
du sekti man teikiamu šv. Antano pavyz- 
džiu: šventai bijoti Dievo ir vengti nuo- 
dėmės. 


MALDA 


Šventasai Antanai, kuris nuo savo jau- 
natvės gyvenai baimėje Dievo, niekad ne- 
pareikšdamas Jam nei mažiausio neištiki- 
muro net mažiausiuose daiktuose, išmelsk 
man iš teisingojo Dievo, Kurį aš tiek kar- 
tų esu užrūstinęs, malonės nuo šio laiko 
uoliai pildyti Jojo įsakymus ir niekuomet 
nenusidėti. 

Malonėk prisiminti ir tą mano reikalą, 
kuris pažadino mane pradėti šią noveną 
tavo garbei, jeigu tai nesipriešina šven- 
čiausiąjai Dievo valiai ir nekenkia mano 
sielos išganymui. 

Norėdamas pareikšti savo geriausios 
ralios, pasižadu, su tavo pagalba, šią vi- 
są savaite vengti nuodėmės ir, tokiu būdų, 
nerūstinti mūsų brangiausiojo Viešpaties 
ir Išganytojo, Kuris su Tėvu ir Šventąja 
Dvasia gyvena ir viešpatauja, vienas Die- 
vas, per amžius. Amen. 


Ale ei 


Šventasis Antanai, kurį Kūdikėlis Jė- 
zus taip gerbė ir mylėjo, išklausyk mano 
prašymo. 


ANTRA DIENA 
Šventojo Antano Dievo Meilė 


„Niekas neturi didesnės meilės, kaip 
ta, kad kas guldo savo gyvybę už savo 
prietelius.?? (Jon. 15, 13). 

Šv. Antanas troško mirti kankiniu už 
Kristų. Kad pasiektų šio tikslo, jisai pra- 
šė savo dvasinės vyresnybės ir gavo jų 
sutikimą vykti į Maroko šalį, kame tuo 
laiku už Kristų buvo nukankinti penki vie- 
nuoliai pranciškonai. Bet Dievo Apveizda 
kitaip surėdė: jam buvo Aukščiausiojo 
skirtas mokytojo ir pamokslininko apaš- 
talavimo darbas. 

Jeigu jam nebuvo lemta atiduoti Jė- 
zui gyvybę už gyvybę, tai jisai galėjo bent 
atiduoti meilę už meilę. Nepaisydamas 
nuovargio nei poilsio, jisai darbavosi sie- 
lų išganymui, grąžindamas prie Dievo nc- 
suskaitomas minias nusidėjėlių ir netikė- 
lių ir uždegdamas tūkstančius širdžių Die- 
vo meile. 

Mąstymas: Kaip atšalusi yra mano 
meilė prie Dievo! Šventas Antanas vis: 
paaukojo Dievui, aš gi — kaip mažai. Šv. 
Antanas troško atiduoti Jėzui savo gYVY- 
be, aš gi kartais nenorėjau vengti net pro- 
£08 į nuodėmę vedančios. 


MALDA 


Brangusis Šventas Antanai, pilnas gi- 
lios meilės, aš gerai suprantu ko tavo 
ryškusis pavyzdys iš manęs reikalauja: 
myleti Dievą visa savo širdimi, visomis 
savo jėgomis. Vai, kad aš galėčiau sekti 
šitą pamokymą ir persiimti tikrąja Dievo 
meile. Išmelsk man šios malonės — Vi- 
suomet turėti savo širdyje tą Dievo meilę 
ir ją reikšti savo darbuose. 

Malončk prisiminti ir tą mano reika- 
la, kuris pažadino mane pradėti šią nove- 
ną tavo garbei, jeigu tai nesipriešina šven- 
čiausiai Dievo valiai ir nekenkia mano 
sielos išganymui. 

Norėdamas pareikšti savo geriausios 
valios, pasižadu, su tavo pagalba, šitą 
visą savaitę kasdien sužadinti savo širdy- 
je Dievo meilės jausmus ir stropiai ven- 
gti visokios progos, vedančios į nuodėmę, 

ir tokiu būdu įtikti Švenčiausiai mūsų 
Viešpaties ir Išganytojo Širdžiai, Kuris 
su Tėvu ir Šventąja Dvasia gyvena ir 
viešpatauja, vienas Dievas, per amžius. 
Amen. 

Šventasis Antanai, kurį Kūdikėlis Jė- 
zus taip gerbė ir mylėjo, išklausyk mano 
prašymo. 


TREčIA DIENA 
Švento Antano Pasitikėjimas Dievu 


„Nes kas pasiliko ištikimas jo įstaty- 
mams ir buvo apleistas ? ? Arba kas šaukė- 
si į jį, ir buvo jo paniekintas?'? (Ekli. 2, 
12): 

Šv. Antanas niekad nepasitikėjo savo 
paties jėgomis, bet visiškai pasitikčdavo 
Viešpaties galybe. Jisai prašydavo di- 
džiausių malonių su pilniausiu pasitik- 
jimu, kad bus išklausytas. 

Kartą jam buvo apreikšta, kad jojo 
tėvas buvo įtariamas žmogžudystėje. Ji- 
sai tuojau išvyko į Lisboną, kad įrodytų 
savo tėvo nekaltumą. Tvirčiausiu pasitikė- 
jimu Dievo begaliniu gerumu, jisai prisi- 
artino prie nužudytojo žmogaus kapo ir 
pareikalavo iš jo liudymo. Nužudytasis 

pakilo ir iškilmingai paliudijo, kad šv. 
Antano tėvas yra nekaltas. 

Kitą kartą, tuo pačiu pasitikėjimu, ji- 
sai privertė mulą priklaupti prieš Šven- 
čiausiąjį Sakramentą, kad įrodytų tikrąjį 
Viešpaties Dievo buvimą Švenčiausiame 
Sakramente. Vienu žodžiu, visi jojo pada- 
rytieji stebūklai reiškia jo giliausią Dievu 
pasitikėjimą. 

MASTYMAS: Kaip menkas yra mano 
pasitikėjimas Dievu, palyginus su tuo, ku- 
rį turėjo šventasis Antanas. Kaip greitai 
aš nusimenu maldose, jeigu mano prašy- 
mas neskubiai išklausytas. Galimas daik- 
tas, kad mano maldos neišklausomos del 
stokos šio pasitikėjimo Viešpačiu Dievu. 


MALDA 


Garbingasis Šventas Antanai, kurio 
pasitikėjimas Dievu buvo atlygintas to- 
kiais gausiais stebūklais, išmelsk man ma- 
lonės tvirčiausio užtikrinimo, kad Dievas 
savo gailestingumu neatsakys savo pagal- 
bos mano reikaluose. 

Malončk prisiminti taiposgi ir tą ma- 
no reikalą, kuris pažadino mane pradėti 
šią noveną tavo garbei, jeigu tai nesi- 

priešina švenčiausiajai Dievo valiai ir ne- 
kenkia mano sielos išganymui. 

Norėdamas pareikšti savo geriausios 
valios, pasižadu, su tavo pagalba, šią visą 
savaitę dažnai apmąstyti Dievo gailes- 
tingumą ir gerumą man, vargdieniui nū- 
sidėjėliui, ir tokiu būdu būti pripildytų 
giliausių pasitikėjimu mūsų Viešpaties ir 
Išganytojo, Kuris su Tėvu ir Šventąja 
Dvasia gyvena ir viešpatauja, vienas Die- 
vas, per amžius. Amen. 

Šventasis Antanai, kurį Kūdikėlis Jė- 
zūs gerbė ir mylėjo, išklausyk mano pra- 
šymo. 


KETVIRTA DIENA 
Švento Antano Artimo Meilė 


„Jeigu kas sakytų: Aš myliu Dievą, iv 
nekęstų savo brolio, tas melagis.?? (1 Jon. 
4, 20). 

Šv. Antano artimo meilė buvo nepa- 
prasta. Jinai reiškėsi jojo nuolatiniu pasi- 
ryžimu palikti visiems visa kuo, kad vi- 
sus laimėjus Kristui. Visuomet susirūpi- 
nes, kad galčtų pagelbėti varguolių reika- 
luose ir sopuliuose. Jųjų paguodai Šven- 
tasis gydė ligonius, grąžino šviesą nere- 


giams, laisve vaikščioti raišiems, net nu- 
mirelius prikeldavo iš mirusiųjų. 

Ši meilė pasireikšdavo ir jo priešų 
naudai. Jisai gera darė tiems, kurie jo 
nekentė, ir meldėsi už tuos, kurie jį 
skriaudė. Vieną kartą Rimini miesto at- 
skalūnai sutarė Šventąjį nužudyti. Pasi- 
kviet6 jį į pokilį ir patiekč jam užnuody- 
to maisto. Dangaus apšvietimu Šventasis 
suprato jam pagamintas pinkles; pilnas 
artimo meilės jisai tarė savo priešams: 
„Kad parodžius jums šv. Evangelijos tie: 
są ir tai, kiek aš branginu jūsų nemirtin- 
sasias sielas, aš valgysiu jūsų užnuodytį 
maistą.'' Tr, padaręs ant valgių kryžiaus 
ženklą, jis valgė užnuodytą maistą, jokių 
blogų pasėkų nejautęs. Nusigandę ir SU- 
sigėdę jojo priešai puolė prieš jį ant ke- 
lių ir, apgailėję savo paklaidas, grįžo į 
tikinčiųjų skaičių. 


MASTYMAS: Kiek aš myliu savo ar 
timą? Ar aš jį myliu vien savo žodžiu, 
ar tą meilę parodau ir darbu? Ar aš mel- 
džiuosi, sulig Kristaus mokslu, už tūos, 
kurie persekioja ir šmeižia mane? Ar aš 
prisimenu šiuos dieviškuosius Žodžius: 
„Taip mano dangiškasis Tėvas pasielgs 


ES 


su jumis, jeigu jūs neatleisite kiekvienam 
savo brolių iš savo širdies.?? 


MALDA. 


Šventasis Antanai, tobulas gailestin- 
gumo pavyzdy, kuris gelbėjai savo arty- 
mui, prieteliui ir priešui, kaip dvasiškuo- 
se taip ir žemiškuose reikaluose, išmelsk 
man malonės tikrai mylėti savo artymą ir 
atleisti jam kaltes, kaip aš kad tikiuosi 
gsausiąs kalčių atleidimą. 

Malonėk prisiminti ir tą mano reika- 
lą, kuris pažadino mane pradėti šią no- 
veną tavo garbei, jeigu tai nesipriešina 
švenčiausiajai Dievo valiai ir nekenkia 
mano sielos išganymui. 

Norėdamas pareikšti savo geriausios 
valios, pasižadu, su tavo pagalba, šią vi- 
są savaitę daryti gailestingumo darbus ir 
tikrai dovanoti savo priešams, tokiu būdu 
nerūstinti mūsų brangiausiojo Viešpaties 
ir Išganytojo, Kuris su Tėvu ir Šventąja 
Dvasia gyvena ir viešpatauja, vienas Die- 
vas, per amžius. Amen. 

Šventasis Antanai, kurį Kūdikėlis Jė- 
zus gerbė ir mylėjo, išklausyk mano pra- 
šymo. 

PENKTA DIENA 
Šv. Antano Nusižeminimas 


w 


„Jei jūs nesigrįišite ir nepasidarysite 
kaip kūdikiai, nejeisite į dangaus karalys- 
tę.'? (Mat. 18, 3). 

Šiais žodžiais brangusis mūsų Išgany- 
tojas nurodė muns nusižeminimą kaip 
priemonę išganymui. Nusižeminimas yra 
kiekvienos krikščioniškosios dorybės pa- 
matas. Šv. Antanas turėjo nusižeminimo 
Aorybę aukščiausiame josios laipsnyje. 
Jisai niekino pasaulio garbę, niekino sa- 
ve ir džiaugėsi esąs niekinamas. 

Aukštos kilmės ir gilaus mokslo, jisai 
noriai ėjo ir Žemiausias brolio-tarno pa- 
reigas Monte Paolo vienuolyne. Jojo pa- 
mokslų sėkmingumas buvo nepaprastas; 
ženklai, kurie teikč jo žodžiams antpri- 
gimtinio pobūdžio, buvo dangiški ; žmonių 
dideliai giriamas, net paties šventojo Tė- 
vo aukštinamas, jisai visuomet paliko nu- 
sižeminęs paprastas vienuolis. 

Mąstymas: Kaip aš skiriuosi nuo šv. 
Antano savo elgesyj! Koks aš išdidus ir 
puikus savo kūno ir sielos privalumuose! 
Patsai mažiausis nusižeminimas suardo 

mano sielos ramybę. Argi aš neieškau 
daugiau žmonių pagyrimų negu Viešpa- 
ties Dievo palaimos? 


MALDA. 


Šventasis Antanai, tikrasai nusižemi- 
nimo pavyzdy, kuris laikei save mažiau- 
siu tarp brolių, maloniai pažvelk į mane 
ir išmelsk man malonės, kad aš palikčiau 
tikrai ro0mus ir nužemintos širdies. 

Malončk prisiminti ir tą mano reikalą, 
kuris pažadino mane pradėti šią noveną 
tavo garbei, jeigu tai nesipriešina šven- 
čiausiajai Dievo valiai ir nekenkia mano 
sielos išganymui. 

Norėdamas pareikšti savo geriausios 
valios, pasižadu, su tavo pagalba, šitą 
visą savaitę neieškoti žmonių pagyrimo 
ir kantriai nukęsti visus pasitaikomus pa- 
žeminimus, sekdamas pavyzdį mūsų Vieš- 
paties ir Išganytojo, Kuris su Tėvu ir 
Šventąja Dvasia gyvena ir viešpatauja, 
vienas Dievas, per amžius, Amen. 

Šventasis Antanai, kurį Kūdikėlis Jė- 
zus taip gerbė ir mylėjo, išklausyk mano 
prašymo. 

ŠEšTA DIENA 
Šv. Antano Skaistybė 


„Palaiminti nesuteptos širdies, nes jie 
matys Dievą.'? (Mat. 5, 8). Taip kalbėjo 
mūsų Išganytojas savo pamoksle ant Kal- 
no. Šv. Antanas buvo skaistybės lelija. 
Jisai rūpinosi kiečiausia drausme išlai- 
kyti skaistybės dorybę nuo kiekvienos dė- 
mės. Šv. Antanas aiškiai suprato, kad 
skaistybės dorybė teįmanoma išlaikyti 
vien savęs atsižadėjimu ir malda. Savo 
kūną jisai vargino skaitlingomis atgailo- 
mis ir prisimarinimais. Ilgas valandas 
nakties metu praleisdavo maldoje. 

Vieną naktį, kada šv. Antanas viešėjo 
pas savo draugą kunigaikštį Campo San 
Pietro, pastarasis išvydo skaistų šviesos 
spindulį po Šventojo durimis. Praverda- 
mas duris, jisai išvydo neišpasakyto gro- 
žio Kūdikėlį, bestovintį ant knygos, kuri 
adara gulėjo ant stalo, ir apglebusi šv. 
Antano kaklą abejomis rankutėmis. Ne- 
paprasto džiaugsmo pripildyta širdimi, 
jisai stebėjo malonius šventojo ir Kūdi- 
kčlio Jėzus glamončjimus; jisai matė, kad 
šv. Antanas, per savo aukštąją skaistybę, 


Akių o asa 


būvo vertu jau ant žemės matyti Viešpa- 
tį Dievą. 


Mąstymas: Ar aš rūpinuosi išlaikyti 
savo Širdį skaisčia? Ar aš myliu ir bran- 
ginu širdies skaistybę daugiau už viską 
ant žemės? Ar aš vartoju savęs atsižadė- 
jimo ir maldos priemones, kad atsiekčiau 
skaistybės ? 


MALDA. 


Šventasis Antanai, kuris sekei Kristų 
tikru savęs atsižadėjimu, ir tokiu būda 
išlaikei savo nesuteptą skaistybę ir šven- 
tumą, giliausiame nusižeminime turiu pri- 
sipažinti, jog aš iki šiol nedaug tenaudo- 
jau šių priemonių, kad lengviau išsaugo- 
čiau šią dorybę. Kūnas, deja, labai silp- 
nas. ir veltui daryčiau šį pasižadėjimą 
išlaikyti skaistybę, jeigu Viešpats nuola- 
tos nestiprintų manęs mano geruose pasi- 
žadėjimuose. 

Melski už mane, Šventasis Antanai, 
kad aš išlaikyčiau, pagal savo luomą, tą 
skaistybės dorybę tinkamoje aukštumoje 
it neapkęsčiau viso, kas priešinga Šiai 
prakilniai dorybei. 

Malončk prisiminti ir tą mano reika- 

lą, kuris pažadino mane pradėti šią nove- 
ną tavo garbei, jeigu tai nesipriešina 
švenčiausiajai Dievo valiai ir nekenkia 
mano sielos išganymui. 

Norėdamas pareikšti savo geriausios 
valios, pasižadu, su tavo pagalba, šią visą 
savaitę lavytis savęs atsižadėjime ir mal- 
doje ir tokiu būdu išlaikyti kūno ir sie- 
los skaistybę, daugiausia patinkančią do- 
rybę mūsų Viešpačiui ir Išganytojui, Ku- 
Tis su Tėvu ir Šventąja Dvasia gyvena 
ir viešpatauja, vienas Dievas, per amžius. 
Amen. 

Šventasis Antanai, kurį Kūdikėlis Jė- 
zūs taip gerbė ir mylėjo, išklausyk mano 
prašymo. 


SEPTINTA DIENA 
Šv. Antano Krikščioniškasis Tvirtumas 


„Išlgkis vyriškai ir būk tvirtas'' žadi- 
na šv. Povylas Apaštalas. Šv. Antanas 
sekė šitą paraginimą ir paliko krikščioniš- 
kojo tvirtumo pavyzdį. Jisai skelbė Kris- 
tų be perstojimo, nepaisydamas nė žmo- 
nių keršto, nė pragaro rūstybės. 

Tryliktojo šimtmečio pabaigoje visa 
italų šalis drebėjo, išgirdusi Ezzelino var- 

dą, tigrą Žmogaus prigimtyje, kuris žudė 
savo aukas arba palikdavo jas iš bado 
mirti kalėjimuose. Ilzzelinas prisiartuūno 
prie Paduvos miesto vartų. Šv. Antanas 
neapsišarvavęs ir vienas, drįso stoti prieš 
jį ir išmėtinėti jam jojo prasikaltimus, 
primindamas Viešpaties Dievo teisingu- 
mą ir bausmę už baisias nuodėmes. Ezze- 
linas puolė šventajam į kojas ir prižadė- 
jo pataisyti savo nedorą gyvenimą. 

„Pasirodė man!'? vėliau jis kalbėjo sa- 
vo kareiviams, „kad Šventojo akys mėtė 
žaibus ir kad aš, stovėdamas ant pragaro 
kranto, tuojau būsiu nustumtas į praga- 
ro gelmes,?? Kaip retai atsitaiko, kad kas 
nors išstatytų save į mirties pavojų dėl 
žmonių išganymo ir tikrojo tikėjimo ap- 
gynimo. 


Mąstymas: Kiek šventumo aš parodau 
savo tikėjuno išpažinime? Ar kartais aš 
nesisarmatinu savo tikėjimo? Ar aš kar- 
tais dėl žmonių pažiūrų nelaužau Viešpa- 
ties Dievo ir Bažnyčios įsakymų? Gal aš 
apsileidau, dėl šios dorybės trukumo, savo 
tikėjimo viešame išpažinime? 

MALDA. 


Šventasis Antanai, nepalaužiamas Jė- 
zaus Kristaus kareivi, kuris šventosios 
drąsos pilnas kovojai nedorybę ir Žiau- 
rumą, išmelsk man malonės, kad šiose 
netikėjimo ir tikybinio abejutiškumo die- 
nose, aš būčiau tvirtas savo katalikiškame 
tikėjime ir griežtas savo tikybinių prie- 
dermių pildyme. 

Malonėk prisiminti ir tą mano reika- 
la, kuris pažadino mane pradėti šią no- 
veną tavo garbei, jeigu tai nesipriešina 
švenčiausiajai Dievo valiai ir nekenkia 
mano sielos išganymui,. 

Norėdamas pareikšti savo geriausios 
valios, pasižadu, su tavo pagalba, šią vi- 
są savaitę atmesti į šalį visokias Žmonių 
pažiūras ir su tvirtu bei gyvu tikėjimų 
visuomet išpažinti mūsų Viešpatį ir Iš- 
ganytoja, Kuris su Tėvu ir Šventąja Dva- 
sia gyvena ir viešpatauja, vienas Dievas, 
per amžius. Amen. 


Šventasis Antanai, kurį Kūdikėlis Jė- 
zūs taip gerbė ir mylėjo, išklausyk mano 
prašymo. 

AšŠTUNTA DIENA 


Šv. Antano Kantrybė ir Susitaikymas su 
Dievo Valia. 


„Savo kantrumu jūs laimėsite savo 
sielas.?? (ILiak. 21, 19). šv. Antanas buvo 
kantrybės pavyzdys. Niekuomet neaima- 
nuodamas ir nenusiskųsdamas gyvenimo 
kančiomis ir nepasisekimais, jisai links- 
mai nešė kryžių, Viešpaties Dievo jam 
uždėtą. 

Kada Šventasis išvyko į vienuolijos 
santarybos susirinkimą Asyžiaus mieste 
1221 metais, jisai buvo labai nepalankiai 
priimtas. Dėl jo sunykusios sveikatos nė 
vienas vyresnysis nenorėjo jo priimti. Ji- 
sai buvo visiškai paneigtas iki pagaliau 
Romagnos provincijolas sutiko jį pri- 
imti ir nuskyrė jį į mažutį Monte Paolo 
vienuolyną. Kiek reikėjo turėti kantrybės 
tam, kuris buvo garsus mokslininkas ir 
pirmiau pavyzdingas šv. Augustino vie- 
nuolijos narys. 


Mąstymas: Ar aš kantriai nešu man 
Viešpaties Dievo uždčtą kryžių? Deja! 
Ne. Aš jo vengiu kiek įmanydamas. Aš 

nusiskundžių jo sunkumu. Aš tuojau ne- 
kantrauju, jeigu Išganytojas nepasisku- 
bina nuo manęs jo atimti. Mažiausis ne- 
pasisekimas sukelia mano pyktį ir aš nu- 
stoju širdies ramybės. 


MALDA. 


Šventasis Antanai, tobulas kantrybės 
ir romMumo pavyzdy, kuris pačmei ant sa- 
vęs tiek daug neužtarnautų paniekinimų 
ir vargų, išmelsk man iš Dieviškosios Jū- 
zaus Širdies malonės nuo šios dienos mei- 
liai paimti Kristaus kryžių ir kantriai 
nešti gyvenimo sunkumus. 

Malonėk prisiminti ir tą mano reika- 
lą, kuris pažadino mane pradėti šią nove- 
ną tavo garbei, jeigu tai nesipriešina 
švenčiausiajai Dievo valiai ir nekenkia 
mano sielos išganymui, 

Norėdamas pareikšti savo geriausios 
valios, pasižadu, su tavo pagalba, šią sa- 
vaitę šalinti piktumą ir nekantrumą, nešti 
savo kryžių pilnoje kantrybėje ir tokiu 
būdu sekti pėdomis mūsų Viešpaties ir 
Išganytojo, Kuris su Tėvu ir Šventąja 
Dvasia gyvena ir viešpatauja, vienas Die- 
vas, per amžius. Amen. 

Sventasis Antanai, kurį Kūdikėlis Jė- 
zūs taip gerbė ir mylėjo, išklausyk mano 
prašymo. 


DEVINTA DIENA 


Šv. Antano Pamaldumas į Švč. Mariją, 
Laimingosios Mirties Motiną. 


„Brangi Viešpaties  akyvaizdoje jo 
šventųjų mirtis.?? (Ps. 115, 15). Šv. An- 
tanas gimė Švč. Marijos Dangun Ėmimo 
šventėje; buvo pakrikštytas Josios garbei 
pašvęstoje bažnyčioje; mylėjo visa, kas 
liett Švč. Mariją; skelbė Jos vardą ir 

garbę savo skaitlinguose pamoksluose ; iv 
mirė, giedodamas gražiąją giesmę: „Gar- 
bingiausioji Mergelių.?? Mirties valandoje 
jojo veidas nušvito dangiškąja šviesa. Pa- 
klaustas vieno brolių-vienuolių prasmės 
šio nepaprasto reiškinio, atsakė aiškiu 
balsu: „Aš matau savo Dievą?? ir atidavė 
skaisčiąją sielą į savo Kurėjo rankas. 

Tuo pačiu laiku jisai apsireiškė savo 
vyresniajam-abatui Vercelli vienuolyne, 
sakydamas: „Dabar aš einu į savo dan- 
giškąji gyvenimą.?? Šventajam nespėjus 
numirti, vaikai pradėjo bėgioti Paduvos 

miesto gatvėmis ir šaukti: „Šventasis m1- 
rė, šventas Antanas mirė.?? 


Mąstymas: Aš irgi kartą turiu mirti. 
Argi mano mirtis Viešpaties akyse bus to- 
kia brangi, kokia buvo šv. Antano mirtis ? 
Jeigu aš noriu gerai mirti, aš turiu šven- 
tai gyventi. Koksai būtų mano likimas, 
jeigu man reiktų mirti šiandie — štai da- 
bar, šioje valandoje? Ar aš naudojuosi 
taja sekminga priemone, kad sulaukčiau 
laimingos mirties — tikruoju pamaldumu 
į Švč. Mariją? 


MALDA. 


Šventasis Antanai, kuris savo mirties 
dienoje pasiekei dangaus laimės, pažvelk 
; mane iš dangaus aukštybių ir išmelsk 
man malonę laimingos ir šventos mirties. 

Malonėk prisiminti ir tą mano reika- 
la, kuris pažadino mane pradėt šią no- 
veną tavo garbei, jeigu tai nesipriešina 
švenčiausiajai Dievo valiai ir nekenkia 
mano sielos išganymui. 

Norėdamas pareikšti savo geriausios 
valios, pasižadu, su tavo pagalba, šią sa- 
vaitę reikšti didesnio pamaldumo į Švč. 

Mariją, 17 nuo šio laiko ištikimai užlaiky- 
siu tuos pasrįžimus, kuriuos aš padariau 
per šias devynias dienas didesnei garbei 
ir šloveėi mūsų Viešpaties ir Išganytojo, 
Kuris su Tėvu ir Šventąja Dvasia gyve- 
na ir viešpatauja, vienas Dievas, per am- 
žius. Amen. 

Šventasis Antanai, kurį Kūdikėlis Jū- 
zūus taip gerbė ir mylėjo, išklausyk mano 
prašymo. 


šv. Antano Litanija. 


Kyrie eleison. 
Uhriste eleison, Kyrie eleison. 
Kristau, išgirsk mus! 
Kristau, išklausyk mus! ! 
Tėve, 14 Dangaus Dieve, pasigailėk mūsų. 
Sūnau, pasaulio Atpirkėjau Dieve, pasigailėk 
mūsų. 
Šventoji Dvasia, Dieve, pasigailėk mūsų. 
Šventoji Trejybe, vienas Dieve, pasigailėk 
mūsų. 
Šventoji Marija, melskis už mus! 


Šventasis Antanai, ištikimas Dievo tarne, 
Šv. Antanai, tikrasis šv. Pranciškaus 
sūnau, = 
Šv. Antanai, Jėzaus ir Marijos mylėtojau, | < 
Sv. Antanai, Seratiškosios Draugijos T 
pažiba, i T 
Šv. Antanai, troškusis kentėti, 2 
Šv. Antanai, Bažnyčios šule, Ža 
Šv. Antanai, verčiausis Dievo kunige, 
Šv, Antanai, apaštališkasai pamokslinin- +“ 
ke, N< 
Šv. Antanai, tiesos mokytojau, 5 
Šv. Antanai, klaidžių mokslų griovėjau, || 
Šv. Antanai, piktosioms dvasioms baisin- Ž 
gas, šis 
Šv. Antanai, nuliūdusiųjų paguoda, 


Šv. Antanai, varge esančiųjų šelpėjau, 
v. Antanai, nelaisvių išpirkėjau, 

Šv. Antanai, klystantiems kelio rodyto- 
jau, 

Šv. Antanai, prarastų daiktų atradėjau, 

Šv. Antanai, rinktinis užtarytojau, 

Šv. Antanai, nuolatinis stebukladary, 


Būk mums malonus, gelbėk mus, Viešpatie! 
Būk mums malonus, išklausyk mus, Viešpatie! 


Nuo viso pikto, gelbėk mus, Viešpatie! 
Nuo visokios nuodėmės, 

Nuo visų kūno ir sielos pavojų, 

Nuo velnio žabangų, 

Nuo maro, bado ir karo, 

Nuo amžinos paskondos, 

Per šv. Antano nuopelnus, 

Per jo uolumą nuūsidėjėliams atversti, 
Per jo troškimą gauti kentėtojo vainiką, 
Per jo triūsą ir pasidarbavimą, 

Per jo pilnus mokslo pamokslus, 

Per jo atgailą ir maldą, 

Per jo kantrumą ir nusižeminimą, 
Per jo garbingą mirtį, 

Per jo stebukilngų darbų daugybę, 
Teismo dienoje, 

Mes nusidėjėliai, meldžiame Tave, Viešpatie. 


Mus į tikrą atgailą atvesti teikis, 

Mūsų varguose kantrybės suteikti teikis, 

Mūsų reikaluose mus išklausyti teikis, 

Dievo meilės liepsną mumyse uždegti tei- 
kis, | 

Mums šv. Antano užtarymą ir olobą už- 
tikrinti teikis, 

Dievo Sūnau, 

Dievo Avinėli, kursai naikini pasaulio 
nuodėmes, atleisk mums, Viešpatie! 

Dievo Avinėli, kursai naikini pasaulio 
nuodėmes, išklausyk mus, Viešpatie! 

Dievo Avinėli, kursai naikini pasaulio 
nuodėmse, pasigailėk mūsų! 

Kristau, išgirsk mus! 

Kristau, išklausyk mus! 

Kyrie eleison, Christe eleison kyrie eleison. 

Tėve, mūsų ir t.t. Sveika Marija ir t.t. 

V. Melskis už mus, šventasis Antanai. 

R. Kad taptumėm verti Kristaus žadėji- 

mų. 


Melskimės. 

Visagali, amžinasis Dieve, kursai garbin- 
gą savo lšpažintoją Antaną esi nušvietęs nuo- 
latiniu stebuklingų darbų spindėjimu, duok 
mums maloningai, kad mes ko tik per jo nuo- 
pelnus trošktame, jo užtarymu tikrai gautume, 
per Kristų mūsų Viešpatį Amen. 


Malda Novenos Užbaigimo Dienoje 


Palaimintasis Šventas Antanai, mano 
ištikimasai Užtarytojau, Dievo malone ir 
tavo pagalba padedamas, užbaigiau šias 
šventąsias pratybas tavo garbei. Iš tiesų, 
norėjau ir troškau daryti visa, kas tiktai 

yra mano galioje, didesnei tavo garbei, 
bet Tu Žinai, mano silpnybę, vargą ir pa- 
maldumo trukumus; meldžiu Tavęs, pa- 
gelbėk man: paaukok už mane savo nuo 
pelnus ir gerus darbus, kad įgyčiau Die- 
vo malonės ir būčiau išklausytas, 

Išmelsk man, per savo nuopelnus, die- 
vobaimingo gyvenimo palaimą, tikrąjį 
Viešpaties Dievo ir savęs pažinimą, to- 
bulą savo pojūčių prisimarinimą, ir pilną 
visų pagundų pergalę. Aš pasivedu tavo 
ypatingai globai: pagelbėk man sekti ta- 
vo pavyzdį gyvenime ir pribūk prie ma- 
no mirties: toje baisioje valandoje tepa- 
ūria mano siela tavo pagalbos galybę. 
Amen. 


